b'\n_START_ARTICLE_\nBMJ\n_START_PARAGRAPH_\nBMJ on vertaisarvioitu l\xc3\xa4\xc3\xa4ketieteen alan aikakauslehti ja www-sivusto. BMJ:t\xc3\xa4 julkaisee brittil\xc3\xa4inen BMJ Publishing Group, jonka omistaa British Medical Association. Lehti on englanninkielinen, ja sen toimitus sijaitsee p\xc3\xa4\xc3\xa4osin Lontoossa. Lehti tunnettiin aiemmin nimell\xc3\xa4 British Medical Journal._NEWLINE_BMJ:n printtiversio julkaistaan viikoittain, ja sen levikki on noin 122\xc2\xa0000. Lehte\xc3\xa4 on julkaistu keskeytyksett\xc3\xa4 vuodesta 1840 l\xc3\xa4htien. Sill\xc3\xa4 on ollut useita nimi\xc3\xa4: Provincial Medical and Surgical Journal (1840\xe2\x80\x9352), Association Medical Journal (1853\xe2\x80\x9356), British Medical Journal (1857\xe2\x80\x931988), BMJ (1988\xe2\x80\x932014), ja vuodesta 2014 alkaen virallisesti The BMJ.'